Diari Oficial de la Generalitat Valenciana


Sumari del DOGV 5777, del 04-06-2008 (2008/6597)

Información pública PAI sector C de Benifairó de la Valldigna.
--------------------------------------------------------------

### Dades del document

Número de DOGV
:   5777

Data del DOGV
:   04-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/6597


Data del document
:   21-04-2008

Organisme emissor
:   Frutas Tono, SL

Tipus de document
:   Informació Pública

Descriptors 

:   * Benifairó de la Valldigna
    * empresa privada
    * pla d'urbanisme

Información pública PAI sector C de Benifairó de la Valldigna. [2008/6597]  
Per Frutas Tono, SL, amb NIF B-46166013 i domicili a Benifairó de Valldigna, camí del Pinar, s/n, s'han protocol·litzat els documents de l'alternativa tècnica del programa a la notaria de Ramón Marín Casanova, a Carcaixent, carrer de la Baronessa Santa Bàrbara, 41; a més, la documentació protocolitzada també estarà a disposició de qualsevol interessat a la notaria de Simat de la Valldigna, avinguda de la Font Menor, núm. 2, 1a dreta, substituïda per vacant legal d'aquesta per Ramón Marín Casanova, notari de Carcaixent. Així mateix, consta un exemplar de la documentació depositat en l'Ajuntament de Benifairó de la Valldigna, per a la seua consulta en horari administratiu. Els documents integrants en el programa protocol·litzats i sotmesos a informació pública són els següents: programa i projecte d'urbanització.  
Les bases particulars que regiran el concurs per a la selecció d'agent urbanitzador per gestió indirecta del sector industrial C han sigut aprovades per Acord plenari de data 03.12.2007 i anunciades en el Butlletí Oficial de la Província de València número 53 de data 03.03.2008.  
Ha sigut remés anunci de concurs al Diari Oficial de la Unió Europea (DOUE) el dia 11.03.2008, en compliment del que disposa l'article 132.2 de la Llei 16/2005, de 30 de desembre, de la Generalitat, Urbanística Valenciana.  
D'acord amb el que establix l'article 134 de la Llei 16/2005, Urbanística Valenciana, se sotmet a informació pública la dita alternativa tècnica, per termini d'un mes, comptat a partir de la data de publicació del present anunci en el Diari Oficial de la Comunitat Valenciana, a l'efecte de la presentació d'al·legacions. Les dites al·legacions podran presentar-se indistintament en la notaria de referència en horari de 10.00 a 14.00 hores, o bé en l'Ajuntament de Benifairó de la Valldigna en horari administratiu obert al públic. En virtut del que s'ha exigit en l'article 562 del Reglament Urbanístic, Decret 67/2006, de 12 de maig, durant el període d'informació pública, un tècnic de l'aspirant a urbanitzador aclarirà els possibles dubtes, conceptes o altres qüestions dels interessats relatives al pla del projecte programa, prèvia petició de consulta cridant al telèfon 642 836 071.  
L'adjudicació del programa es produirà en el termini màxim de dos mesos, a comptar de l'endemà de l'obertura de les proposicions. El silenci s'entendrà negatiu, tal com disposa la legislació aplicable a la matèria.  
Benifairó de la Valldigna, 21 de maig de 2008.- El representant legal: Antonio Vercher Ferrando.